wannaphong/clean_thaiwikipedia huggingface dataset:
# โรงพยาบาลอุบลรักษ์ ธนบุรี
โรงพยาบาลอุบลรักษ์ ธนบุรี เป็นโรงพยาบาลในจังหวัดอุบลราชธานี ประเทศไทย โรงพยาบาลนี้เปิดให้บริการในปี พ.ศ. 2538 และให้การรักษาพยาบาลแก่ชาวอุบลราชธานี รวมถึงจังหวัดใกล้เคียงของประเทศไทย, ลาว และกัมพูชา

โรงพยาบาลดังกล่าวเป็นของบริษัท อุบลรักษ์ จำกัด ในปี 2567 มีพนักงาน 558 คน โดยเป็นบริษัทร่วมของธนบุรี เฮลท์แคร์ กรุ๊ป ผู้อำนวยการโรงพยาบาลได้แก่ นายแพทย์สุรชัย สุพันธมาตย์

โรงพยาบาลนี้เป็นโรงพยาบาลขนาด 100 เตียง ให้การตอบสนองฉุกเฉินตลอด 24 ชั่วโมง และมีบริการที่หลากหลาย เช่น แผนกอายุรกรรม, แผนกกระดูกและข้อ (ออร์โธปิดิกส์), กุมารเวชกรรม, และไต ตลอดจนห้องคลอดและห้องเด็ก รวมถึงเอื้ออำนวยการตรวจเอกซ์เรย์ด้วยคลื่นแม่เหล็กไฟฟ้าและการถ่ายภาพอัลตราซาวด์ 4 มิติ โดยให้คำปรึกษาทางการแพทย์เป็นภาษาอังกฤษ, ไทย และลาว
# ชิจิโนเฮะ
ชิจิโนเฮะ  เป็นเมืองในจังหวัดอาโอโมริ ประเทศญี่ปุ่น  เมืองนี้มีประชากรประมาณ 15,286 คน และมีความหนาแน่นประชากรที่ 45 คนต่อตารางกิโลเมตร ใน 6,797 ครัวเรือนShichinohe Town official statistics เมืองนี้มีพื้นที่รวม 

 ภูมิศาสตร์ 
ชิจิโนเฮะตั้งอยู่ตรงกลางจังหวัดอาโอโมริ โดยอยู่ทางตะวันออกของเทือกเขาฮักโกดะ

 เทศบาลใกล้เคียง 
 จังหวัดอาโอโมริ
 อาโอโมริ
 โทวาดะ
 โทโฮกุ
 ฮิราไน

ภูมิอากาศ
เมืองนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในชิจิโนเฮะ คือ 9.8 องศาเซลเซียส ปริมาณน้ำฝนโดยเฉลี่ยรายปีคือ 1233 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 22.8 องศาเซลเซียส และต่ำสุดในเดือนมกราคมอยู่ที่ประมาณ -2.1 องศาเซลเซียสShichinohe climate data

ประชากร
จากข้อมูลสำมะโนญี่ปุ่นShichinohe population statistics ประชากรในเมืองเพิ่มขึ้นสูงสุดประมาณ ค.ศ. 1960 และลดลงมาตลอด 60 ปี

 ความสัมพันธ์ระหว่างประเทศ 
 อำเภอฮาดง จังหวัดคย็องซังใต้ ประเทศเกาหลีใต้
# โฮอันเด็ง
โฮอันเด็ง  เป็นสิ่งก่อสร้างในสมัยจักรวรรดิญี่ปุ่นระหว่างคริสต์ทศวรรษ 1910 ถึงปี 1945 ที่มีลักษณะเป็นศาลเจ้าหรือวัดขนาดเล็ก มีไว้เพื่อตั้งภาพถ่ายของจักรพรรดิและจักรพรรดินีองค์ปัจจุบันของญี่ปุ่นในเวลานั้น ได้แก่ จักรพรรดิเมจิ, จักรพรรดิไทโช, จักรพรรดิโชวะ, จักรพรรดินีโชเก็ง, จักรพรรดินีเทเม และจักรพรรดินีโคจุง คู่กับพระราชกำหนดหลวงว่าด้วยการศึกษา โดยทั่วไปมักตั้งโฮอันเด็งตามโรงเรียนประถม แต่ก็พบได้ตามสถานที่อื่น ๆ เช่นที่นิคมโรคเรื้อน สถานพักฟื้นทามะเซ็นโชเอ็งNational Hansen's disease Museum[2010:45] เช่นกัน เป้าหมายของโฮอันเด็งมีไว้เพื่อแสดงความเคารพบูชาแด่จักรพรรดิญี่ปุ่น

ทันทีหลังสงครามโลกครั้งที่สองสิ้นสุด ได้มีการปฏิรูปการศึกษาครั้งใหญ่ภายใต้จีเอชคิว อันประกอบด้วยการห้ามการสนับสนุนลัทธิชินโตในระดับชาติ นับตั้งแต่ 15 พฤศจิกายน และมีคำสั่งให้ส่งคืนภาพถ่ายของจักรพรรดิและจักรพรรดินีทั้งหมดในวันที่ 28 ธันวาคม รวมถึงมีคำสั่งให้ทุบทำลายโฮอันเด็งลง เช่นที่นครคูมาโมโตะ มีคำสั่งให้ทุบโฮอันเด็งลงเมื่อ 18 กุมภาพันธ์ 1946Kumamoto City[1997:Tsūshihen, 8, Gendai, 488-491] โฮอันเด็งส่วนใหญ่ถูกทุบทำลายหรือนำไปฝัง บางส่วนถูกทิ้งร้าง และบางส่วนถูกนำมาใช้งานใหม่เป็นอนุสรณ์สงคราม นครคูมาโมโตะมีคำสั่งให้ทำลายส่วนหลังคาทิ้ง และห้ามไม่ให้เหลือความรู้สึกในฐานะสถานที่สำหรับการสักการะอีก จากนั้นให้นำมาใช้งานใหม่เป็นโกดังเก็บของแทนKumamoto City[2003:Tsūshihen, 8, Gendai, 489-490] พระราชกำหนดหลวงว่าด้วยการศึกษานั้นให้ส่งคืนกระทรวงศึกษาธิการในเดือนกันยายน 1948Kumamoto City[1997:Tsushihen, 8, Gendai, 490] ในจังหวัดคูมาโมโตะ ภาพถ่ายของจักรพรรดิและจักรพรรดินีถูกเก็บรวบรวมและนำมาเผาในพิธีเมื่อ 2 กุมภาพันธ์ 1946 ที่โรงเรียนประถมเซกิได (Sekidai Elementary School)Kumamoto City[2003:7-3-pp.1019] ส่วนในเมืองมิยาโกจิมะ จังหวัดโอกินาวะ อาจารย์และนักเรียนได้รวมตัวกันนำภาพของจักรพรรดิและจักรพรรดินีมาเผาในวันที่ 31 สิงหาคม 1945Nakasone[1998:]

ในปัจจุบัน
200px|thumb|โฮอันเด็งแบบศาลเจ้า ในอดีตเคยตั้งอยู่ที่โรงเรียนประถมฮาราชิงกา (Harashinka Elementary school) ในไถหนัน ฟอร์โมซา (ปัจจุบันคือประเทศไต้หวัน)
โฮอันเด็งบางส่วนถูกส่งต่อไปยังสถานที่อื่น ๆ อย่างศาลเจ้าเพื่อใช้งานใหม่ จำนวนหนึ่งถูกใช้เป็นอนุสรณ์ถึงผู้ที่ล่วงลับไปแล้ว นอกจากนี้ปัจจุบันโฮอันเด็งยังพบได้ในซาคาลิน, ไต้หวัน (ฟอร์โมซาเดิม) และในบราซิล ในจังหวัดคูมาโมโตะมีรายงานโฮอันเด็งห้าแห่ง และโฮอังโกะ (Hō-an-ko; โฮอันเด็งแบบ "ตู้เซฟ") หนึ่งแห่ง ที่ยังคงอยู่Fumio Uemura2010:49-52,165-166,167,168,169,170 ปัจจุบันมีโฮอันเด็งรวมสิบสองแห่งที่ได้รับการขึ้นทะเบียนเป็นสมบัติทางวัฒนธรรมของชาติ

 รายชื่อโฮอันเด็งและโฮอังโกะในจังหวัดคูมาโมโตะ 

+รายชื่อโฮอันเด็งและโฮอังโกะในจังหวัดคูมาโมโตะ ข้อมูล ณ 2010Uemura[2010:49-52,164-170]ตั้งอยู่ภายในสร้างขึ้นเมื่อสถานะในปัจจุบัน สนามบินคูโรอิชิบารุ (Kuroishibaru Airfield) ราว 1941เหลือแต่อาคารคอนกรีต โรงเรียนประถมคาวากามิ (Kawakami Elementary School) หลัง 1929 อาคารคอนกรีตถูกส่งมอบให้แก่ศาลเจ้า โรงเรียนประถมคิตาซาโตะ (Kitasato Elementary School)1931 อาคารเดิมถูกส่งมอบให้แก่ศาลเจ้า โรงเรียนประถมชิตาฮาตะ (Shitahata Elementary School)1937  ส่งมอบให้แก่บุคคลหนึ่งเพื่อใช้เป็นอนุสรณ์ผู้ล่วงลับ โรงเรียนประถมอิอิโนะ (Iino Elementary School) หลัง 1930 สร้างใหม่ในปี 1952 เพื่อใช้เป็นอนุสรณ์ผู้ล่วงลับให้แก่บุคคลหนึ่ง โรงเรียนประถมเคโตกุ (Keitoku Elementary School) หลัง 1929 ขึ้นทะเบียนอนุรักษ์โดยนครคูมาโมโตะ

ดูเพิ่ม
 การศึกษาในจักรวรรดิญี่ปุ่น
 นิงเง็นเซ็งเง็ง
 การทำให้เป็นญี่ปุ่น
# ผ่องศรี แซ่จึง
ผ่องศรี แซ่จึง (เกิด 20 กุมภาพันธ์ พ.ศ. 2493) เป็นนักการเมืองชาวไทย ปัจจุบันดำรงตำแหน่งเป็นประธานคณะกรรมการพัฒนาสตรีอำเภอราษีไศล อดีตสมาชิกสภาผู้แทนราษฎรจังหวัดศรีสะเกษ และอดีตสมาชิกวุฒิสภาจังหวัดศรีสะเกษ ภรรยาปวีณ แซ่จึง

 ประวัติ 
ผ่องศรี เดิมชื่อ ผ่องศรี เย็นใจ เกิดเมื่อวันที่ 20 กุมภาพันธ์ พ.ศ. 2493 ที่อำเภอราษีไศล จังหวัดศรีสะเกษ ด้านครอบครัวสมรสกับปวีณ แซ่จึง

สำเร็จการศึกษาปริญญาตรี การศึกษาบัณฑิต (กศ.บ.) สาขามัธยมศึกษา จากวิทยาลัยวิชาการศึกษาสภาผู้แทนราษฎร

 การทำงาน 
ผ่องศรี สมัครรับเลือกตั้งเป็นสมาชิกสภาผู้แทนราษฎรจังหวัดศรีสะเกษครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติไทย และได้รับเลือกตั้งเป็น สส.สมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เธอไม่ได้ลงสมัครรับเลือกตั้งโดยให้สามี (ปวีณ แซ่จึง) ลงรับสมัครแทน

ผ่องศรี ลงสมัครรับเลือกตั้งอีกครั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2549 และได้รับเลือกตั้งเป็นลำดับที่ 1 

ผ่องศรี กลับมาลงสมัครรับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในสังกัดพรรคเพื่อไทย และได้รับเลือกตั้งเป็น สส.สมัยที่ 2 ส่วนปวีณ ลงสมัครรับเลือกตั้งแบบบัญชีรายชื่อ

ในปี 2565 ปวีณเปิดตัวย้ายไปร่วมงานกับพรรคภูมิใจไทย“ปวีณ แซ่จึง” แฉสิ้นไส้อยู่กับ “ทักษิณ” มา 20 ปี เห็นสส.เป็นแค่เบ๊ ส่งผลให้เธอถูกกล่าวถึงว่าจะย้ายไปร่วมงานกับพรรคภูมิใจไทยในการเลือกตั้งครั้งต่อไปสส.ผ่องศรี 1 ใน 3 พรรค พท.โผล่รับอนุทิน ลั่นยังไม่ออก

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๗, ๒๒ มกราคม ๒๕๖๔
# คูซัตสึ
คูซัตสึ  เป็นนครในจังหวัดชิงะ ประเทศญี่ปุ่น ในปี 2021 มีจำนวนประชากร 137,266 คน ความหนาแน่นของประชากร 2,000 คน/ตารางกิโลเมตร 

ชุมชนใกล้เคียงโดยรอบ ประกอบด้วย โอสึ โมริยามะ และริตโต
# ฉานเฉิน
ฉานเฉิน   เป็นเทพแห่งไหม ผ้าไหม และการปลูกหม่อนเลี้ยงไหม ตามศาสนาพื้นบ้านจีนและลัทธิเต๋า

ตามศาสนาพื้นบ้านจีน ลัทธิเต๋า ชินโต และลัทธิขงจื๊อ เจ้าแม่แห่งไหม ผ้าไหม และการปลูกหม่อนเลี้ยงไหม มีสามพระองค์ คือ หม่าโถวเหนียง (馬頭娘) เทพธิดาหน้าม้า เหลย์จู่ (嫘祖) มเหสีของหวงตี้  และชิงอีเฉิน (青衣神) เทวีท้องถิ่นของมณฑลเสฉวน
# รกกาโชะ
รกกาโชะ  เป็นหมู่บ้านในจังหวัดอาโอโมริ ประเทศญี่ปุ่น  หมู่บ้านนี้มีประชากรประมาณ 10,200 คนใน 4,855 ครัวเรือน และมีความหนาแน่นประชากรที่ 40 คนต่อตารางกิโลเมตรRokkasho Village official statistics หมู่บ้านนี้มีพื้นที่รวม 

right|thumb|270px|ศาลาว่าการหมู่บ้านรกกาโชะ

ภูมิศาสตร์
รกกาโชะตั้งอยู่ทางชายฝั่งตะวันออกของคาบสมุทรชิโมกิตะ และตั้งอยู่ทางเหนือของทะเลสาบโองาวาระ

 เทศบาลรอบข้าง 
จังหวัดอาโอโมริ
มิซาวะ
อำเภอชิโมกิตะ
ฮิงาชิโดริ
อำเภอคามิกิตะ
โยโกฮามะ
โนเฮจิ
โทโฮกุ

ภูมิอากาศ
หมู่บ้านนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในรกกาโชะ คือ 9.6 องศาเซลเซียส ปริมาณน้ำฝนโดยเฉลี่ยรายปีคือ 1213 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 22.4 องศาเซลเซียส และต่ำสุดในเดือนมกราคมอยู่ที่ประมาณ -2.0 องศาเซลเซียสRokkasho climate data

ประชากร
จากข้อมูลสำมะโนญี่ปุ่นRokkasho population statistics ประชากรในรกกาโชะชังคงที่มาตลอด 50 ปี
# โนเฮจิ
โนเฮจิ  เป็นเมืองในจังหวัดอาโอโมริ ประเทศญี่ปุ่น  เมืองนี้มีประชากรประมาณ 12,956 คนใน 6,466 ครัวเรือน และมีความหนาแน่นประชากรที่ 168 คนต่อตารางกิโลเมตรNoheji Town statistics เมืองนี้มีพื้นที่รวม 

ภูมิศาสตร์
โนเฮจิตั้งอยู่ทางตะวันออกเฉียงใต้ของอ่าวมุตสึที่ฐานของคาบสมุทรชิโมกิตะ

เทศบาลใกล้เคียง
จังหวัดอาโอโมริ
โยโกฮามะ
โทโฮกุ
รกกาโชะ
ฮิราไน

ภูมิอากาศ
เมืองนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในโนเฮจิ คือ 9.8 องศาเซลเซียส ปริมาณน้ำฝนโดยเฉลี่ยรายปีคือ 1243 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 22.7 องศาเซลเซียส และต่ำสุดในเดือนมกราคมอยู่ที่ประมาณ -2.1 องศาเซลเซียสNoheiji climate data

ประชากร
จากข้อมูลสำมะโนญี่ปุ่นNoheji population statistics ประชากรโนเฮจิเพิ่มขึ้นสูงสุดประมาณ ค.ศ. 1970 และปัจจุบันลดลงมาตลอด 50 ปี
# โรงแรมแอทแทรกชั่น
โรงแรมแอทแทรกชั่น  เป็นโครงการที่เสนอโดยสถาปนิกชาวกาตาลุญญา อันตอนี เกาดี เพื่อสร้างเป็นตึกระฟ้าในแมนฮัตตันล่าง นครนิวยอร์ก

เกาดีเสนอแบบร่างนี้ในเดือนพฤษภาคม 1908 และหากสร้างเสร็จจะมีความสูง  ด้วยงานออกแบบที่มีรูปลักษณ์ล้ำสมัยมาก ทำให้คนจำนวนมากไม่เชื่อว่าอาคารนี้จะสร้างขึ้นได้จริงในเวลานั้น ไม่เป็นที่ปรากฏแน่ชัดนักเกี่ยวกับที่มาของโครงการ และโครงการนี้ไม่ถูกเปิดเผยสู่สาธารณะจนถึงปี 1956 ที่ซึ่งรายงานโดย Joan Matamala i Flotats ชื่อว่า "When the New World called Gaudí" ถูกเผยแพร่

ภาพร่างของอาคารเคยถูกนำมาเป็นแบบเสนอสำหรับการสร้างอาคารใหม่ที่กราวด์ซีโร่ในแมนฮัตตันเมื่อปี 2003 ผลงานนี้เป็นการดัดแปลงโดยพอล แลฟฟอลีย์ และได้รับความสนใจจากสื่ออย่างมาก
# หมู่สุสานเจาขัณฑี
หมู่สุสานเจาขัณฑี (; Chaukhandi) เป็นสุสานอิสลามตั้งอยู่  ทางตะวันออกของการาจี ตั้งอยู่ในแคว้นสินธ์ ประเทศปากีสถาน เป็นที่รู้จักจากงานแกะสลักหินที่วิจิตรตระการตา ลักษณะคล้ายกับหมู่สุสานมากลีใกล้กับตัตตา ลักษณะของสุสานทั้งสองที่เป็นแบบที่พบได้ในสินธ์ตอนใต้

ปริศนาว่าอารยธรรมหรือวัฒนธรรมใดเป็นผู้สร้างสุสานเจาขัณฑีเป็นที่นักโบราณคดีศึกษามาอย่างยาวนาน ในยุคหลังปากีสถานได้รับเอกราช มุมตัซ ฮัสซาน (Mumtaz Hassan) ได้ทำการศึกษาแหล่งโบราณคดีนี้อย่างละเอียด และเรียกขานว่าเป็นสุสานของชาวบาโลจ ในปี 1968Mumtaz Hassan, 'Chawkhandi Tombs', Artistic Pakistan 1: 2 (1968). บทความในเวลานั้นจำนวนมากจึงเรียกที่นี่ว่าเป็นสุสานบาโลจเช่นกัน ในปี 1999 มีร์ซา มหัท เบก (Mirza Mahad Baig) ได้เดินทางไปสำรวจสุสานเจาขัณฑีและเสนอว่ามีอิทธิพลจากงานศิลปะของราชปุตปรากฏในสุสานเจาขัณฑีG. G. Filippi, Rajput influences in the Chaukhandi Graveyards, Asiatica Venetiana, 4/1999.
# เซียนฉานถาน
เซียนฉานถาน  เป็นแท่นบูชาสำหรับประกอบพระราชพิธีฉลองไหมและการดูแลตัวไหม การทอผ้าไหม การปลูกหม่อนเลี้ยงไหม รวมถึงใช้เป็นที่สักการะเทพธิดาไหม และเจ้าแม่เหลย์จู่ (พระอัครมเหสีของจักรพรรดิเหลืองและพระราชมารดาของจักรพรรดิเช่าเฮ่า) ในคติของความเชื่อของจีนและศาสนาเต๋า อันเป็นพระราชพิธีสำคัญประจำทุกปีของจักรพรรดินีจีนโบราณ
# เหลย์จู่
เหลย์จู่  หรือ ซีหลิงชื่อ  เป็นพระอัครมเหสีของจักรพรรดิเหลืองและเป็นพระราชมารดาของจักรพรรดิเช่าเฮ่า《史记·五帝本纪》：“黄帝居轩辕之丘，娶西陵氏之女，是为嫘祖。嫘祖为黄帝正妃，生二子，其后皆有天下 พระนางเป็นผู้คิดค้นการเลี้ยงไหมพร้อมด้วยผ้าไหมและการปลูกหม่อนเลี้ยงไหม ได้รับการนับถือในฐานะของเทพธิดาไหมในคติของความเชื่อของจีน ศาสนาเต๋า และศาสนาชินโต
# วดารา
วดาราโฮเทลแอนด์สปา  เป็นโรงแรมคอนโดและสปาขนาด  ตั้งอยู่ในซิทีเซ็นเทอร์คอมเพล็กซ์ ตรงข้ามอาเรียรีสอร์ทแอนด์คาสิโน ในลาสเวกัสสตริป วดาราเปิดให้บริการในัวนที่ 1 ธันวาคม 2009 ภายใต้การดูแลร่วมของเอ็มจีเอ็มรีสอทส์และอินฟินิตี้เวิล์ลด์เดเวลอปเมนต์ โดยดูไบเวิลด์ โรงแรมเป็นของเดอะแบล็กสโตนกรุ๊ป และบริหารโดยเอ็มจีเอ็มรีสอทส์

อาคารของวดารามีความสูง 57 ชั้น  ประกอบด้วยห้องสวีท 1,495 ห้อง, สปาขนาดสองชั้น, ซาลอน, ศูนย์ออกกำลังกาย, ตลาด และบาร์หนึ่งแห่ง นอกขากนี้ยังมีพื้นที่สระว่ายน้ำและเด็คขนาด  วดาราเป็นหนึ่งในสองโรงแรมในซิทีเซ็นเทอร์คอมเพล็กซ์ที่ไม่มีคาสิโน ไม่มีการพนัน และห้ามสูบบุหรี่ในโรงแรม อีกแห่งหนึ่งที่มีลักษณะนี้คือวาลดอร์ฟอัสโทเรีย ในปี 2010 พื้นผิวสะท้อนแสงที่ออกแบบเป็นรูปโค้งเว้าเข้าในของอาคารสูง 57 ชั้น สามารถกลายเป็นตัวสะท้อนแบบพาราโบลาที่สร้างอุณหภูมิสูงเป็นพิเศษเมื่อสะท้อนและรวมแสงลงไปยังพื้นที่สระว่ายน้ำของโงแรม

ในผี 2011 วดาราได้รับรางวัลเอเอเอโฟร์ไดมอนด์อะวอร์ดเป็นครั้งแรก

รังสีมรณะ
ในปี 2010 ได้มีการยืนยันว่าพื้นผิวสะท้อนแสงที่ออกแบบเป็นรูปเว้าเข้าในของอาคารโรงแรมสามารถกลายเป็นกระจกรวมแสงขนาดใหญ่เมื่อสะท้อนแสงอาทิตย์ ลำแสงคู่ขนานที่เข้ามาจากดวงอาทิตย์จะถูกสะท้อนออกบางส่วนและรวมจุดโฟกัสในระนาบเดี่ยวที่ ความยาวโฟกัส = 50 เมตร ด้านหน้าของฟาซาดโรงแรม และสะท้อนลงพิ้นดินVdara hotel maps.google.com – satellite view allows to see, that the concave – full rectangular – rectangular forefront facade has a horizontally bending radius r of about 100 m, which makes the focal length (f = r / 2) to be about 50 m, is bent about circular, is about 60 m broad and its area faces to SSW. The much less compact facade right behind the first one has a similar radius and faces to south. Vdara lies 36.11 degrees north, the air temperatures can rise pretty high in Las Vegas.

ลำแสงที่ถูกสะท้อนออกมาจากดวงอาทิตย์นี้จะสร้างสภาวะที่อุณหภูมิสูงอย่างหนักในบริเวณสระว่ายน้ำของโรงแรม พนักงานโรงแรมและสื่อท้องถิ่นรายงานถึงลำแสงนี้ว่าเป็น "รังสีมรณะ" (death ray) ในขณะที่ฝ่ายบริหารของโรงแรมเรียกมันว่าเป็น "จุดรวมแสงอาทิตย์" (solar convergence) ฝ่ายบริหารได้พิจารณาทางออกมากมายในการแก้ไขปัญหานี้ แต่มีอุปสรรคใหญ่คือธรรมชาติของดวงอาทิตย์และการสะท้อนแสงจากดวงอาทิตย์ที่เปลี่ยนไปเรื่อย ๆ ตลอดวันและตามฤดูกาล ในเวลาเดียวกัน วดาราได้ติดตั้งร่มสีน้ำเงินบริเวณสระว่ายน้ำเพื่อปกป้องผู้ที่มาว่ายน้ำในสระ"The 'death ray hotel' burning Las Vegas visitors came up with a simple fix" by Leanna Garfield, Business Insider, 30 June 2016 ส่วนกระจกด้านนอกของอาคารโรงแรมถูกติดทับด้วยฟิล์มกันการสะท้อนแสง"'[Vdara] was a completely different problem,' said Viñoly, insisting he was following a masterplan that specified arc-shaped towers. 'We pointed out that would be an issue too, but who cares if you fry somebody in Las Vegas, right?'" : from "Walkie Talkie architect 'didn't realise it was going to be so hot'" by Oliver Wainwright, The Guardian, 6 September 2013

สถาปนิกผู้ออกแบบ ราฟาเอล วีโญลี ยังเป็นผู้ออกแบบอาคาร "วอล์กกีทอล์กกี" ในลอนดอนที่สร้างในปี 2013 และมีปัญหา "รังสีมรณะ" นี้เช่นเดียวกันกับวดารา"From the Walkie Talkie to the Death Ray Hotel: buildings turn up the heat" by Jon Henley, The Guardian, 3 September 2013
# อินเซล
อินเซล (, ; เป็นคำย่อจากวลี "โสดโดยไม่สมัครใจ"  คือสมาชิกของวัฒนธรรมย่อยออนไลน์วัฒนธรรมหนึ่งที่ประกอบด้วยผู้คนที่นิยามตัวเองว่าไม่สามารถหาคู่รักหรือคู่ร่วมหลับนอนได้แม้ว่าตนเองจะต้องการ การอภิปรายตามกระทู้ออนไลน์ของอินเซลมักมีลักษณะแสดงความคับข้องใจและความเกลียดชัง ความเกลียดผู้หญิง ความเกลียดมนุษย์ ความสมเพชและเกลียดตนเอง อคติทางเชื้อชาติ ความรู้สึกว่าตนเองสมควรได้รับสิทธิพิเศษทางเพศ และการสนับสนุนการใช้ความรุนแรงกับผู้หญิงและผู้ที่มีกิจกรรมทางเพศเป็นประจำ ศูนย์กฎหมายความยากจนภาคใต้(เอสพีแอลซี) ของสหรัฐ อธิบายวัฒนธรรมย่อยนี้ว่าเป็น "ส่วนหนึ่งของระบบนิเวศชายสูงสุดในโลกออนไลน์" ที่มีชื่ออยู่ในรายชื่อกลุ่มก่อความเกลียดชังของศูนย์ฯ อินเซลส่วนใหญ่เป็นเพศชายรักต่างเพศแหล่งที่มา:
 
 
 
  และบ่อยครั้งเป็นคนขาว มีการประมาณการจำนวนอินเซลแตกต่างกันไปตามแหล่งข้อมูล ตั้งแต่หลักพันคนถึงหลายแสนคน

มีรายงานการสังหารหมู่อย่างน้อย 8 ครั้ง ยอดผู้เสียชีวิตรวม 61 ราย นับตั้งแต่ปี 2014 ที่มีผู้ก่อเหตุเป็นชายที่ระบุตนว่าเป็นอินเซล หรือเคยกล่าวถึงชื่อหรืองานเขียนที่เกี่ยวกับอินเซลในงานเขียนส่วนตัวหรือโพสต์ทางอินเทอร์เน็ตของตน ชุมชนอินเซลถูกนักวิจัยและสื่อวิจารณ์ว่ามีลักษณะเกลียดชังผู้หญิง สนับสนุนความรุนแรง เผยแพร่คตินิยมสุดขีด และบ่มเพาะความคิดหัวรุนแรงแก่สมาชิก นับตั้งแต่ปี 2018 เป็นต้นมา อุดมการณ์อินเซลถูกบรรยายบ่อยขึ้นเรื่อย ๆ ว่าเป็นภัยคุกคามแบบการก่อการร้าย และเหตุโจมตีด้วยมีดมาเชตีเมื่อเดือนกุมภาพันธ์ 2020 ในโทรอนโต ประเทศแคนาดา เป็นความรุนแรงจากอินเซลครั้งแรกที่ถูกฟ้องร้องดำเนินคดีในฐานะการก่อการร้าย
# โยโกฮามะ (จังหวัดอาโอโมริ)
โยโกฮามะ  เป็นเมืองในจังหวัดอาโอโมริ ประเทศญี่ปุ่น  เมืองนี้มีประชากรประมาณ 4,171 คนใน 1,779 ครัวเรือน และมีความหนาแน่นประชากรที่ 33 คนต่อตารางกิโลเมตร เมืองนี้มีพื้นที่รวม 

 ภูมิศาสตร์ 
โยโกฮามะตั้งอยู่ที่ชายฝั่งตะวันออกเฉียงเหนือของอ่าวมุตสึ ตรงบริเวณทางเข้าไปยังคาบสมุทรชิโมกิตะ

 เทศบาลข้างเคียง 
จังหวัดอาโอโมริ
 มุตสึ
 ฮิงาชิโดริ
 โนเฮจิ
 รกกาโชะ

 ภูมิอากาศ 
เมืองนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน Cfb) อุณหภูมิเฉลี่ยทั้งปีในโยโกฮามะ คือ 9.1 องศาเซลเซียส ปริมาณน้ำฝนโดยเฉลี่ยรายปีคือ 1262 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 21.9 องศาเซลเซียส และต่ำสุดในเดือนมกราคมอยู่ที่ประมาณ -2.6 องศาเซลเซียสYokohama climate data

 ประชากร 
จากข้อมูลสำมะโนญี่ปุ่นYokohama population statistics ประชากในโยโกฮามะลดลงมาตลอด 60 ปี

 การเดินทาง 
 รถไฟ 
22pxบริษัทรถไฟญี่ปุ่นตะวันออก - สายโอมินาโตะ
 , , 

 ทางด่วน 
 22px|link=|alt= ทางด่วนชิโมกิตะ
# กิมซิ้น
กิมซิ้น (เทวรูปจีน)250px เทพเจ้าจีน กิมซิ้น ณ ศาลเจ้าจุ้ยตุ่ย จังหวัดภูเก็ต ประเทศไทยในศาสนา ศาสนาพื้นบ้านจีนลัทธิเต๋าลัทธิขงจื๊อพุทธแบบจีน ส่วนที่เกี่ยวข้อง   ศาลเจ้าจีนเทวรูปจีนเก้าวัดแปดแท่นบูชาหอบรรพบุรุษวัดจีน วัตถุประสงค์ ใช้เป็นที่สักการะของศาสนาพื้นบ้านจีนลัทธิเต๋าลัทธิขงจื๊อพุทธแบบจีน 

กิมซิ้น (ฮกเกี้ยน)  คือ เทวรูปในวัฒนธรรมและความเชื่อจีน มีการบูชาในลัทธิเต๋า, ศาสนาพื้นบ้านจีน, ลัทธิขงจื๊อ และพุทธแบบจีน
# ตำบลแก้งสนามนาง
ตำบลแก้งสนามนาง เป็นตำบลหนึ่งในอำเภอแก้งสนามนาง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลแก้งสนามนาง

 อาณาเขตติดต่อ 
 ทิศเหนือ ติดต่อกับ ตำบลโนนสำราญ 
 ทิศตะวันออก ติดต่อกับ ตำบลขุนทอง (อำเภอบัวใหญ่) 
 ทิศใต้ ติดต่อกับ ตำบลบึงพะไล
 ทิศตะวันตก ติดต่อกับ ตำบลลาดใหญ่ (อำเภอเมืองชัยภูมิ จังหวัดชัยภูมิ)

 การปกครอง 
ตำบลแก้งสนามนาง แบ่งการปกครองออกเป็น 12 หมู่บ้าน คือ

 หมู่ที่ 1 ศูนย์กลาง
 หมู่ที่ 2 โนนรัง
 หมู่ที่ 3 แก่งโก
 หมู่ที่ 4 หนองบง
 หมู่ที่ 5 หนองขามนาดี
 หมู่ที่ 6 หนองสะเดา
 หมู่ที่ 7 ฤทธิ์รักษา
 หมู่ที่ 8 หนองแขมพัฒนา
 หมู่ที่ 9 แก่งขาม
 หมู่ที่ 10 หนองเม็กน้อย
 หมู่ที่ 11 ไร่พัฒนา
 หมู่ที่ 12 เจริญสุข

 สถานที่สำคัญ 
 การศึกษา 
 โรงเรียนมัธยมศึกษา
 โรงเรียนแก้งสนามนางพิทยาคม
 โรงเรียนประถมศึกษา
 โรงเรียนบ้านโนนรัง	
 โรงเรียนบ้านศาลาหนองขอน
 โรงเรียนบ้านหนองขามนาดี	
 โรงเรียนบ้านหนองบง	
 โรงเรียนบ้านหนองสะเดา
 โรงเรียนบ้านอุทัยทอง
 โรงเรียนเอกชน
  โรงเรียนอนุบาลแพรวไพลิน

 การสาธารณสุข
 โรงพยาบาลแก้งสนามนาง

 การศาสนา 
 วัด/สำนักสงฆ์
ตำบลแก้งสนามนาง มีวัดและสำนักสงฆ์ทั้งหมด 7 แห่ง
# ตำบลโนนสำราญ (อำเภอแก้งสนามนาง)
ตำบลโนนสำราญ เป็นตำบลหนึ่งในอำเภอแก้งสนามนาง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโนนสำราญ ตั้งอยู่ห่างจากตัวอำเภอแก้งสนามนาง 9 กิโลเมตร

 อาณาเขตติดต่อ 
 ทิศเหนือ ติดต่อกับ อำเภอคอนสวรรค์ (จังหวัดชัยภูมิ) 
 ทิศตะวันออก ติดต่อกับ ตำบลท่าวัด (อำเภอแวงน้อย จังหวัดขอนแก่น)
 ทิศใต้ ติดต่อกับ ตำบลขุนทอง (อำเภอบัวใหญ่)
 ทิศตะวันตก ติดต่อกับ ตำบลแก้งสนามนาง

 การปกครอง 
ตำบลโนนสำราญ แบ่งการปกครองออกเป็น 11 หมู่บ้าน คือ

 หมู่ที่ 1 โนนสำราญ
 หมู่ที่ 2 หนองโดน
 หมู่ที่ 3 หนองโสมง
 หมู่ที่ 4 แก้งสนามนาง
 หมู่ที่ 5 หนองจาน
 หมู่ที่ 6 หินลาด
 หมู่ที่ 7 นาแค
 หมู่ที่ 8 โสกน้ำขุ่น
 หมู่ที่ 9 กอก
 หมู่ที่ 10 โนนทับญวน
 หมู่ที่ 11 ไทยสามัคคีธรรม

 สถานที่สำคัญ 
 การศึกษา 
 โรงเรียนประถมศึกษา
 โรงเรียนบ้านกอก
 โรงเรียนบ้านแก้งสนามนาง
 โรงเรียนบ้านนาแค
 โรงเรียนบ้านโนนสำราญ
 โรงเรียนบ้านโสกน้ำขุ่น
 โรงเรียนบ้านหินลาดหนองโดน
# การเลือกตั้งนายกองค์การบริหารส่วนจังหวัดเชียงใหม่ พ.ศ. 2551
การเลือกตั้งนายกองค์บริหารส่วนจังหวัดเชียงใหม่ พ.ศ. 2551 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2551 กำหนดให้มีขึ้นในวันที่ 11 พฤษภาคม พ.ศ. 2551 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง และการเลือกตั้งสมาชิกสภาองค์การบริหารส่วนจังหวัด 42 ที่นั่ง โดยแบ่งออกเป็นจำนวน 42 เขตเลือกตั้ง แต่ละเขตเลือกตั้งจะมีสมาชิกสภาองค์การบริหารส่วนจังหวัดได้เขตละ 1 คน

 ผู้สมัคร 
ในการเลือกตั้งนายกองค์การบริหารส่วนจังหวัดเชียงใหม่ พ.ศ. 2551 มีผู้สมัครรับเลือกตั้งจำนวน 4 คนเลือกตั้ง อบจ.เชียงใหม่สุดเหงา ปชช.ใช้สิทธิบางตา ได้แก่

 หมายเลข 1 บุญเลิศ บูรณุปกรณ์  
อดีตนายกเทศมนตรีนครเชียงใหม่ ให้การสนับสนุนโดยพรรคพลังประชาชน

 หมายเลข 2 อุดรพันธ์ จันทรวิโรจน์  
อดีตนายกองค์การบริหารส่วนจังหวัดเชียงใหม่

 หมายเลข 3 ธวัชวงศ์ ณ เชียงใหม่  
อดีตรัฐมนตรีช่วยว่าการกระทรวงการต่างประเทศ รัฐมนตรีช่วยว่าการกระทรวงสาธารณสุข รัฐมนตรีช่วยว่าการกระทรวงการคลัง อดีตสมาชิกสภาผู้แทนราษฎรจังหวัดเชียงใหม่ อดีตนายกองค์การบริหารส่วนจังหวัดเชียงใหม่ (2547) ลงสมัครในนามกลุ่มคนเจียงใหม่

 หมายเลข 4 อารีย์ อุดมศิริธำรง 
เป็นพี่สาวของบุญเลิศ บูรณุปกรณ์เลือกนายกเล็กเมืองเชียงใหม่ร้อน"บูรณุปกรณ์"ส่งป้า-หลานร่วมชิงชัย

 ผลการเลือกตั้งนายกองค์การบริหารส่วนจังหวัด
# ตำบลสีสุก (อำเภอแก้งสนามนาง)
ตำบลสีสุก เป็นตำบลหนึ่งในอำเภอแก้งสนามนาง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสีสุก

 การปกครอง 
ตำบลสีสุก แบ่งการปกครองออกเป็น 9 หมู่บ้าน คือ

 หมู่ที่ 1 สีสุก
 หมู่ที่ 2 คร้อ
 หมู่ที่ 3 หนองเอี่ยน
 หมู่ที่ 4 โนนดู่
 หมู่ที่ 5 ดอนไผ่
 หมู่ที่ 6 โนนฟักทอง
 หมู่ที่ 7 โสกสนวน
 หมู่ที่ 8 โนนสูง
 หมู่ที่ 9 อัมพวันพัฒนา

 สถานที่สำคัญ 
 การศึกษา 
 โรงเรียนประถมศึกษา
 โรงเรียนบ้านดอนไผ่
 โรงเรียนบ้านโนนสูง
 บ้านสีสุก	
 โรงเรียนบ้านโสกสนวน

 การศาสนา
 วัด/สำนักสงฆ์ 
 วัดโคกดู่ ตำบลสีสุก
 วัดดอนไผ่ ตำบลสีสุก
 วัดสีสุก ตำบลสีสุก
 วัดอัมพวัน ตำบลสีสุก
# โตมาช บาจา
โตมาช บาจา (3 เมษายน ค.ศ. 1876 – 12 กรกฎาคม ค.ศ. 1932) เป็นผู้ประกอบการชาวเช็กและผู้ก่อตั้งบริษัทรองเท้าบาจา บริษัทกลายเป็นหนึ่งในผู้ค้าปลีก ผู้ผลิต และผู้จัดจำหน่ายรองเท้าและเครื่องประดับข้ามชาติรายใหญ่ที่สุดรายหนึ่งของโลก เส้นทางอาชีพที่ประสบความสำเร็จของเขาสิ้นสุดลงเมื่อเขาเสียชีวิตในอุบัติเหตุเครื่องบินตกเนื่องจากสภาพอากาศเลวร้าย

ยัน อันโตญีน บาจา น้องชายต่างมารดาของโตมาชเข้ารับช่วงต่อในบริษัทนี้ โดยขยายกิจการออกไปอย่างมากแม้ในช่วงภาวะเศรษฐกิจตกต่ำครั้งใหญ่ สงครามโลกครั้งที่ 2 ส่งผลให้ธุรกิจของเขาเสียหายอย่างหนัก หลังจากมีการตั้งรัฐบาลคอมมิวนิสต์ในเชโกสโลวาเกียและประเทศอื่น ๆ ในยุโรปตะวันออก รัฐบาลเหล่านี้ได้โอนกิจการของบาจาไปเป็นของรัฐและเข้าควบคุมบริษัท

โตมาช ยัน บาจา ลูกชายของโตมาชสร้างและขยายกิจการผลิตรองเท้าอีกครั้งในชื่อบริษัทบาจาหลังจากย้ายไปแคนาดาใน ค.ศ. 1939 ในช่วงเวลาที่นาซีบุกและผนวกเชโกสโลวาเกียเข้ากับเยอรมนี
# บาจา
บาจา  เป็นบริษัทผู้ผลิตและผู้ค้าปลีกรองเท้าและเครื่องประดับแฟชั่นข้ามชาติซึ่งพี่น้องตระกูลบาจาก่อตั้งขึ้นในเมืองซลีน จักรวรรดิออสเตรีย-ฮังการี (ปัจจุบันอยู่ในประเทศเช็กเกีย) หลังสงครามโลกครั้งที่ 2 โรงงานของบริษัทในรัฐสังคมนิยมถูกโอนไปเป็นของรัฐ ในขณะที่สาขาในรัฐทุนนิยมยังคงเป็นของตระกูล

ในปัจจุบันสำนักงานใหญ่ของบาจาตั้งอยู่ที่เมืองโลซาน ประเทศสวิตเซอร์แลนด์ โดยมีบริษัทย่อยหลักคือ บาจายุโรป (ตั้งอยู่ในเมืองซลีน), บาจาอเมริกาเหนือ (ตั้งอยู่ในเมืองโทรอนโต), บาจาเอเชีย-แปซิฟิก-แอฟริกา (ตั้งอยู่ในประเทศสิงคโปร์) และบาจาลาตินอเมริกา (ตั้งอยู่ในเม็กซิโกซิตี) บริษัทมีร้านค้าปลีกมากกว่า 5,300 ร้านค้าในกว่า 70 ประเทศ และมีโรงงานผลิตใน 18 ประเทศ
# ตำบลบึงพะไล
ตำบลบึงพะไล เป็นตำบลหนึ่งในอำเภอแก้งสนามนาง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบึงพะไล

 อาณาเขตติดต่อ 
 ทิศเหนือ ติดต่อกับ ตำบลบึงสำโรง 
 ทิศตะวันออก ติดต่อกับ ตำบลห้วยยาง (อำเภอบัวใหญ่) 
 ทิศใต้ ติดต่อกับ ตำบลโคกกระเบื้อง (อำเภอบ้านเหลื่อม)
 ทิศตะวันตก ติดต่อกับ ตำบลสีสุก

 การปกครอง 
ตำบลบึงพะไล แบ่งการปกครองออกเป็น 15 หมู่บ้าน คือ

 หมู่ที่ 1 หัวบึง
 หมู่ที่ 2 โนนระเวียง
 หมู่ที่ 3 หนองบัวกอง
 หมู่ที่ 4 พะไล
 หมู่ที่ 5 ศาลาหนองขอน
 หมู่ที่ 6 หนองโคบาล
 หมู่ที่ 7 ห้วยยาง
 หมู่ที่ 8 ศิลาทอง
 หมู่ที่ 9 หนองเต่า
 หมู่ที่ 10 หนองโพธิ์
 หมู่ที่ 11 หนองขามน้อย
 หมู่ที่ 12 บะระเวียง
 หมู่ที่ 13 หนองโคบาลเหนือ
 หมู่ที่ 14 ราชมงคล
 หมู่ที่ 15 หนองเต่าพัฒนา

 สถานที่สำคัญ 
 การศึกษา 
 ศูนย์พัฒนาเด็กเล็ก
 ศูนย์พัฒนาเด็กเล็กบ้านหนองบัวกอง
 ศูนย์ฒนาเด็กเล็กบ้านหัวบึง-โนนระเวียง
 ศูนย์พัฒนาเด็กเล็กบ้านหนองโคบาล
 ศูนย์พัฒนาเด็กเล็กบ้านหนองเต่า-หนองโพธิ์
 ศูนย์พัฒนาเด็กเล็กบ้านศาลาหนองขอน
 โรงเรียนมัธยมศึกษา
 โรงเรียนบึงพะไล
 โรงเรียนประถมศึกษา
 โรงเรียนบ้านโนนระเวียง
 โรงเรียนบ้านศาลาหนองขอน
 โรงเรียนบ้านหนองขามน้อย
 โรงเรียนบ้านหนองโคบาล
 โรงเรียนบ้านหนองเต่า

 การสาธารณสุข
 โรงพยาบาลชุมชนบ้านโนนระเวียง

 การศาสนา 
วัด/สำนักสงฆ์ ตำบลบึงพะไล มีวัดและสำนักสงฆ์ทั้งหมด 14 แห่ง

 วัดศรีวิไลวนาราม 
 วัดปทุมวารี    
 วัดป่าสันติสุข    
 วัดบ้านพะไล
 วัดป่าแก้วมณี
 วัดบ้านศาลาหนองขอน
 วัดศรีสำราญ
 วัดใหม่ห้วยยาง
 วัดบ้านหนองเต่า
 วัดป่าดอนมงคล
 วัดป่าบ้านหนองโพธิ์
 วัดบ้านหนองขามน้อย
 วัดศรีบุญเรือง
 วัดป่าแดงเมธาราม